На основу члана 119. а у вези са чл. 130. и 131. Закона о основама система образовања и васпитања („Сл. гласник РС”, бр. 88/2017), члана 47 Статута Средње школе ''Краљ Петар I'' у Тополи , члана 47.Закона о раду и Правилника о дозволи за рад наставника, васпитача и стручних сарадника, Школски одбор Средње школе ''Краљ Петар I'' Топола, на седници од 20.04.2018.. године, донео је

**ПРАВИЛНИК О ПРИПРАВНИЦИМА**

Члан 1.

Овим Правилником у Средњој школи „Краљ Петар I“ Tопола (у даљем тексту: школа) утврђује се начин увођења у посао наставника и стручног сардника и поступци за испуњавање услова за полагање испита за лиценцу.

Члан 2.

Приправник је лице које први пут у том својству заснива радни однос у установи на одређено или неодређено време са пуним или непуним радним временом и оспособљава се за самосталан образовно васпитни рад наставник и стручног сардника савладавањем програма за увођење у посао и полагањем испита за лиценцу.

Члан 3.

За време трајања приправничког стажа приправник се обучава за самоста-лан рад на одређеним пословима, односно радним задацима.

Члан 4.

Радни однос са приправником може да се заснује на неодређено или одре-ђено време, под условима и на начин утврђен законом.

Члан 5.

Приправник може да заснује радни однос на одређено време у случајевима који су утврђени чланом 122. Закона о основама система образовања и вас-питања.

**1. Приправнички стаж наставника**

Члан 6.

За време трајања приправничког стажа, ради савладавања програма за увође-ње у рад наставника и стручног сарадника, школа приправнику одређује ментора.

Ментора одређује директор школе решењем, а по претходно прибављеном мишљењу стручног органа, у смислу одредаба Правилника о дозволи за рад наставника, васпитача и стручних сарадника.

Прва три месеца приправничког стажа наставник -приправник ради под не-посредним надзором наставника који има лиценцу и које му одређује ментор. Наставник-приправник за време прва три месеца на оцењује ученике.

Прва три месеца приправничког стажа стручни сарадник ради под непо-средним надзором одговарајућег стручног сарадника који има лиценцу и кога му одређује ментор.

Приправник који савлада програм увођења у посао наставника и стручног сарадника има право да полаже испит за лиценцу после навршених годину да-на рада.

Приправнику који у року од две године од дана заснивања радног односа не положи испит за лиценцу престаје радни однос.

Приправнику у радном односу на одређено време својство приправника престаје након положеног испита за лиценцу.

Члан 7.

Програм увођења у посао наставника и стручног сарадника, начин и посту-пак провере савладаности тог програма и програм полагања испита за лиценцу прописан је Правилником о дозволи за рад наставника, васпитача и стручних сарадника *("Службени гласник РС"* *бр. 22/05).*

Члан 8.

Програмом увођења у посао наставник и стручни сарадник-приправник стиче знања и развија вештине и способности потребне за остваривање образов-но-васпитног рада.

Обавезу увођења у посао и полагање испита за лиценцу има приправник и наставник и стручни сарадник, који није савладао програм увођења у посао и нема лиценцу.

Члан 9.

Ментор уводи у посао приправника и то:

1. пружањем помоћи у припремању и извођењу образовно-васпитног рада,
2. присуствовањем образовно-васпитном раду најмање 12 часова у току приправничког стажа,
3. анализирањем образовно-васпитног рада у циљу праћења напредовања приправника,
4. пружањем помоћи у припреми за проверу савладаности програма.

Стручни сарадник установе присуствује образовно-васпитном раду менто-ра, а по препоруци ментора и раду других стручних сарадника, у трајању од нај-мање 12 часова у току приправничког стажа.

Ментор подноси извештај директору о оспособљености приправника за са-мостално извођење образовно-васпитног рада.

Члан 10.

Приправник води евиденцију о свом раду, и то:

- сачињава месечни оперативни план и програм рада,

- израђује припрему за одржавање часа,

- износи запажања о свом раду и раду са ученицима

- износи запажања о посећеним часовима

- износи запажања о часовима које је посетио ментор

Сва наведена запажања приправник доставља ментору

Члан 11.

Приправник коме престане радни однос у школи пре истека приправничког стажа преноси у другу установу евиденцију о свом раду и мишљење ментора о увођењу у посао до престанка радног односа.

Члан 12.

Ментор води евиденцију о раду приправника која садржи податке о : времену посећених часова , односно активности, запажањима о раду приправника , препорукама за унапређивање рада, оцени поступања приправника о датим препорукама .

Члан 13.

Школа води евиденцију о запосленим приправницима , ствара услове за успешно савладавање пропграма и оспособљавање за самосталан образовно васпитни рад.

Члан 14.

Провера савладаности програма остварује се најраније након годину дана рада у школи и то: извођењем и одбраном часа наставника у школи .

Приправник бира у сарадњи са ментором тему облика образовно васпитног рада.

Члан 15.

Проверу савладаности програма врши комисија у седишту школе у којој је приправник запослен.

Комисију образује директор решењем.

Комисију чине најмање три члана, и то: директор школе као председник комисије, члан стручног већа за област предмета и, школски педагог или школски психолог.

Ментор не може да буде члан комисије , али има обавезу да присуствује провери савладаности програма.

Члан 16.

Проверу савладаности програма врши комисија у пуном саставу.

Пред комисијом приправник изводи одговарајући облик образовно васпитног рада.

Оцену о савладаности програма даје комисија у писаној форми у виду извештаја.

Приликом сачињавања извештаја комисија разматра:извештај ментора, евиденцију приправника о његовом раду, оцену комисије о припреми , извођењу и одбрани одговарајућег облика образовно васпитног рада.

Извештај комисије садржи: основне податке о приправнику, тему одговарајућег облика образовно васпитног рада и оцену остварености програма-„ у потпуности савладао програм“ или „делимично савладао програм“ .

Када комисија оцени да је приправник делимично савладао програм даје ментору и приправнику препоруку за даљи рад са роком за поновну проверу савладаности програма.

Приправник који у потпуности савлада програм стиче право на полагање испита за лиценцу.

Члан 17.

Школа подноси захтев Министарству просвете за одобравање полагања испита за лиценцу после истека приправничког стажа и савладаног програма уз сагласност приправника.

**2. Приправник-стажиста**

Члан 18.

Послове наставника и стручног сарадника може да обавља приправник-ста-жиста.

Приправник-стажиста савладава програм за увођење у посао и полагање испита за лиценцу под непосредним надзором наставника и стручног сарадника који има лиценцу.

Установа и приправник-стажиста закључују уговор о стажирању у трајању од најмање годину, а најдуже две године.

Уговором из става 3. овог члана не заснива се радни однос. Приправник-стажиста има право да учествује у раду стручних органа без

права одлучивања и нема право да оцењује ученике у школи.

На остваривање права из става 2. овог члана сходно се примењују одредбе За-кона о основама система образовања и васпитања које се односе на приправника.

Члан 19.

Право да полаже испит за лиценцу има наставник , стручни сарадник и приправник-стажиста који има одговарајуће образовање из члана 121. Закона о основама система образовања и васпитања, који су савладали програм увођења у посао наставника и стручног сарадника .

**3. Приправнички стаж**

**секретара школе**

Члан 20.

Послове секретара школе може да обавља дипломирани правник-мастер или дипломирани правник који је стекао високо образовање на основним студијама у трајању од најмање четири године , са положеним стручним испитом за секретара.

Секретар из става 1. Овог члана уводи се у посао, оспособљава за самосталан рад савладавањем програма за увођење у посао и полагањем испита за секретара. Секретару-ориправнику директор одређује ментора са листе секретара установа коју утврди школска управа .

Секретар је дужан да у року од две године од дана заснивања радног односа положи стручни испит за секретара.

Секретару који не положи стручни испит у року из става 3. Престаје радни однос.

Секретар који има положен правосудни или стручни испит за запослене у органика државне управе или државни стручни испит не полаже стручни испит за секретара.

Члан 21.

Програм стручног оспособљавања приправника састоји се из општег и посебног дела који нарочито обухватају:

* упознавање са организацијом рада и управљањем у школи.
* послове, односно радне операције које приправник треба да зна,
* време трајања обучавања на појединим пословима,

Члан 22.

Провера савладаности програма за стицање лиценце врши се на испиту у Министарству просвете пред комисијом.

Комисију чине председник и четири члана из реда стручњака за одговарајуће области из које се полаже испит за лиценцу.

Члан 23.

Министарство просвете издаје лиценцу приправнику који је положио испит за лиценцу. Положени испит за лиценцу признаје се за рад у школи.

Члан 24.

Приправник има права, обавезе и одговорности радника у радном односу, у складу са законом, колективним уговором .

Члан 25.

Приправник има право на зараду и друга примања у складу са колективним уговором, односно општим актом о зарадама и другим примањима у школи.

Чла*н* 26.

За све што није регулисано овим Правилником, примењује се одредбе Зако-на о основном образовању и васпитању, Закона о основама система образовања и васпитања, Закона о раду и Посебног колективног уговора за запослене у основним и средњим школама и домовима ученика и Правилника о дозволи за рад наставника васпитача и стручних сарадника.

Члан 27.

Измене и допуне овог Правилника врше се на начин и по поступку који ва-жи за његово доношење.

Члан 28.

Тумачење одредаба овог Правилника даје школски одбор школе.

Члан 29.

Овај Правилник ступа на снагу осмог дана од дана његовог објављивања на огласној табли школе.

Објављено на огласној табли

школе дана \_\_\_\_\_\_\_\_\_\_\_. године.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Вукашиновић